Anagal deg tira-is yettuɣal ɣer tewsit-agi, yessemras-it yal tikkelt ma yella yebɣa ad yessegzi tikti-s akken iwata, acku yezra imdanen tmuddun azal ameqqran i tewsit-agi n zik, yal aqbayli yezmer ad yefhem d acu yebɣa ad yini umaru s useqdec-agi n tmacahut maca yettili-d ufran n tmacahut idyewwi ɛla ḥsab n tikti i yebɣa ad tid yessebgen. Dayen id-nufa deg ungal Ḥmed Nekkar ula d netta yefka-as azal dacu ur d- yettales ara tamacahut-nni id-yewwi s tleqayt; ur t-id-yettales ara si tazwara alma d tagara, yella wanda d awehhi kan ɣer tmacahut-nni, yella anda yettekkes-d kan tamukkist i yeḥwaǧ i tikti i yebɣa ad t-id-yessebgen ma yella d tikwal nniḍen ixeddem agzul i tmacahut id-yewwi.